Ons hardloop die rotteresies, net om eendag wakker te word en te besef: Ons twee is nie meer so naby aan mekaar soos voorheen nie. Een effektiewe manier om 'n huwelik te laat hou is om tyd en energie daarin te belê en julle huwelik die hoogste prioriteit te maak - soos toe julle nog uitgegaan het.
Of julle pas getroud is of al baie sakke sout saam opgeëet het, of net wil voorberei vir die reis, 'n Huwelik wat hou! sal julle verhouding omskep in 'n vervullende, suksesvolle en voorspoedige huwelik.
In Liefde en respek gee dr. Emerson Eggerichs baanbrekersriglyne wat paartjies sal help om 'n nuwe begin te maak. Die revolusionêre boodskap is vir almal: dié wat gelukkig getroud is, eensaam is of wat 'n huwelikskrisis beleef. Dit is vir verloofde paartjies, slagoffers van buite-egtelike verhoudings en huwe-liksberaders wat inligting soek wat 'n huwelik kan red. Met die gebruik van hierdie baanbrekerstegnieke in Liefde en respek kan paartjies nuwe vlakke van intimiteit beleef.
Niemand trou met die plan om te misluk of na vyf jaar met 'n nuwe huwelik te begin nie. Baie min paartjies weet egter voor hulle troudag wat dit verg om 'n sukses van die huwelik te maak. Die feit is: Liefde alleen is nie genoeg nie; dit kos harde werk! Liefde is nie om die volmaakte maat te vind nie, maar om jou onvolmaakte maat op die volmaakte manier lief te hê.
ONBLUSBARE LIEFDE inspireer paartjies om mekaar weer te ontdek en die ou passie terug te kry. Met hierdie handleiding is julle een tree nader aan 'n supergelukkige huwelik. Die idee is dat jy en jou maat dit saam deurwerk en julle huwelik 'n boost gee - een stappie op 'n slag, in 52 weke.
My bruidsboek is 'n trougids vir elke gelowige bruid. Dit is vol raad oor praktiese dinge soos die voorhuwelikse kontrak, jou trourok en skoene, jou gevolg, blomme en dekor, foto- en videograwe en die onthaal. Dit berei ook die bruid op 'n geestelike vlak voor en bespreek kwessies soos: Wat is 'n verbond, troubeloftes en die dieper betekenis van elke gebeurtenis (soos ringe uitruil). Daar is plek vir lysies maak en baie praktiese wenke. Dit is 'n pragtige bêreboek vir elke gelowige bruid.
'Die wittebrood is verby' is 'n uitdrukking wat dikwels gebruik word vir huwelike wat sy vonk verloor het. Daar-die gevoel van eenheid wat aan die begin van die huwelik so opsigtelik was, het al vaer geword.
Jay Payleitner is een van die top-Christenradio-vervaardigers in Amerika. Hy is ook 'n gewilde spreker oor ouerskap en huwelike en die outeur van meer as 'n dosyn boeke. Jay was ook al 'n AWANA-direkteur, 'n stoei-afrigter en uitvoerende direkteur van die Illinois Fatherhood Initiative. Hy is ook 'n medewerker en voorstander van die National Center for Fathering. Jay en sy vrou, Rita, woon naby Chicago waar hulle vyf wonderlike kinders grootgemaak het en liefde uitgestort het op tien pleegsorg-babas.
Mans en vroue verskil, en hierdie verskille is nêrens duiÂ-deliker en veroorsaak meer konflik as in 'n huwelik nie.
Wat elke man in 'n vrou wil hê / Wat elke vrou in 'n man wil hê sal egpare toerus om hul huweliksÂ-maat in 'n nuwe lig te sien, en opnuut liefde, vervulÂ-ling en vreugde in hul huwelik te ervaar.
Die skrywer van hierdie boek is nie 'n huweliksberader of sielkundige nie. Hy is 'n man wat self die pad van trou en skei (en weer trou en weer skei) geloop het. Dit gee hom 'n ander perspektief op verhoudings as wat hy gehad het as jongman. Ervaring het hom dinge geleer wat hy nou wens hy vroeër geweet het.
In Skei maak seer deel hy hierdie kennis en sy storie. Sommige lesse het hy te laat geleer ... Maar miskien is dit vir ander getroudes presies die regte tyd om sy woorde te lees. Om 'n paar waarhede in die oë te kyk:
- Is jy gereed vir 'n emosionele oorlog sonder logika wat meer as net twee slagoffers gaan agterlaat?
- Verstaan jy die ware aard van die huwelik en dat gelukkig wees eers na harde werk en toewyding volg?
Die behoefte aan romantiese liefde is diep in ons onderbewussyn gewortel. Om die liefde in die huwelik lewend te hou, is 'n baie ernstige saak. Doktor Gary Chapman het deur jare se ervaring tot die gevolgtrekking gekom dat mense liefde op verskildende maniere bewys en ervaar. As jy jou liefde op 'n manier uitdruk wat jou maat nie verstaan nie, gaan hy of sy nie besef wat jy besig is om te doen nie. Vyf tale van die liefde bespreek die vyf tale van die liefde en help die leser om sy eie taal asook dié van sy maat te identifiseer.
Hierdie nuwe, bygewerkte uitgawe kyk ook na die rol van tegnologie in ons verhoudings asook langafstand-verhoudings en bevat 'n bygewerkte vraelys.